APSTIPRINĀTS

Rīgas Stradiņa universitātes

iepirkuma komisijas

2017.gada 2.oktobra sēdē,

protokols Nr. 62-7/300/1

IEPIRKUMA

**Tiešsaistes digitālais pakalpojums**

**rakstu darbu labošanai un oriģinalitātes noteikšanai**

NOLIKUMS

ID Nr. RSU-2017/83/AFN-MI

Rīga, 2017

# 1.1.Vispārīga informācija

Iepirkums tiek rīkots pamatojoties uz Publisko iepirkumu likuma (turpmāk – PIL) 9.pantu.

#  Pasūtītājs

Pasūtītāja nosaukums: Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: <http://www.rsu.lv>

**1.3.** **Iepirkuma nosaukums un identifikācijas numurs**

“**Tiešsaistes digitālais pakalpojums rakstu darbu labošanai un oriģinalitātes noteikšanai**”, identifikācijas Nr. RSU-2017/83/AFN-MI (turpmāk – Iepirkums).

**1.4. Iepirkuma priekšmets**

1.4.1. Iepirkuma priekšmets ir **tiešsaistes digitālais pakalpojums rakstu darbu labošanai un oriģinalitātes noteikšanai** (turpmāk - Pakalpojums) saskaņā ar Tehnisko specifikāciju (Iepirkuma nolikuma ***2. pielikums***).

**1.5. CPV kods**: [72310000-1](http://www.iub.gov.lv/iubcpv/parent/8453/clasif/main/) (Datu apstrādes pakalpojumi).

**1.6. Līguma izpildes būtiskie nosacījumi.**

1.6.1. **Līguma izpildes termiņš**: Pakalpojumam jābūt pieejamam Pasūtītājam pilnā apmērā ne vēlāk kā 10 (desmit) darba dienu laikā no līguma spēkā stāšanas dienas uz termiņu 24 (divdesmit četri) mēneši.

1.6.2. **Pakalpojuma izpildes vieta:** Rīga, Dzirciema iela 16, Latvija.

**1.7. Pretendents**

1.7.1. Pretendents ir PIL noteiktajos gadījumos un atbilstoši spēkā esošo normatīvo aktu prasībām reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem) piegādātājs vai piegādātāju apvienība, kas iesniegusi piedāvājumu Iepirkumā.

1.7.2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Iepirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu.

1.7.3. Ja līguma slēgšanas tiesības Iepirkumā tiek piešķirtas piegādātāju apvienībai, pirms līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par līgumā noteikto darbu izpildi un pilnvara galvenajam dalībniekam pārstāvēt piegādātāju apvienību līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.

1.7.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

1.7.5. Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, tikai gadījumā, ja līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs līguma izpildi – šādā gadījumā pretendents piedāvājumā iesniedz šī uzņēmēja apliecinājumu, ka līguma slēgšanas gadījumā līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs līguma izpildi.

**1.8 Iepirkuma dokumentu saņemšanas vieta**

1.8.1. Pasūtītājs nodrošina brīvu un tiešu elektronisku pieeju Iepirkuma dokumentiem Pasūtītāja mājaslapā [www.rsu.lv](http://www.rsu.lv) sadaļas ”Dažādi -> Iepirkumi”, apakšsadaļā „Publiskie iepirkumi”.

1.8.2. Ja ieinteresētajam piegādātājam nav iespējas iepazīties ar Iepirkuma dokumentiem Iepirkuma nolikuma 1.8.1.punktā noteiktajā kārtībā vai ieinteresētais piegādātājs vēlas saņemt Iepirkuma dokumentus drukātā veidā, Pasūtītājs tos izsniedz ieinteresētajam piegādātājam 3 (trīs) darba dienu laikā pēc tam, kad rakstveidā saņemts šo dokumentu pieprasījums, ievērojot PIL noteikumus.

**1.9. Piedāvājumu iesniegšanas vieta un laiks**

1.9.1. Pretendents iesniedz piedāvājumu, kas sagatavots atbilstoši Iepirkuma nolikumam, **līdz 2017.gada 16.oktobrim plkst. 11:00**, Rīgā, Kristapa ielā 30, Rīgas Stradiņa universitātes Infrastruktūras departamenta Administratīvo funkciju nodrošināšanas iepirkumu nodaļā.

1.9.2. Ja piedāvājums tiek sūtīts pa pastu, pretendents ir atbildīgs un uzņemas atbildību par to, lai Pasūtītājs saņemtu piedāvājumu Iepirkuma nolikuma 1.9.1.punktā norādītajā termiņā.

### 1.9.3. Iepirkuma komisija neatvērtu piedāvājumu nosūta pa pastu uz pretendenta norādīto adresi vai izsniedz pretendentam, ja piedāvājums iesniegts vai piegādāts Pasūtītājam pēc Iepirkuma nolikuma 1.9.1.punktā norādītā piedāvājuma iesniegšanas termiņa beigām.

### 1.9.4. **Piedāvājumu atvēršana notiek slēgtā sēdē** Rīgas Stradiņa universitātē, Kristapa ielā 30, Rīgā.

**1.10. Papildus informācijas pieprasīšana un sniegšana**

1.10.1. Ieinteresētie piegādātāji jautājumus par Iepirkuma nolikumu iesniedz rakstiskā veidā pa faksu 67409241, pa pastu Kristapa iela 30, Rīga, LV-1046 vai e-pastu: sjuzana.faizullina@rsu.lv un/vai sandija.mazlazdina@rsu.lv.

1.10.2. Par jautājuma saņemšanas dienu tiek uzskatīts saņemšanas datums darba laikā (no pirmdienas līdz ceturtdienai no plkst. 8:30 līdz 17:15 un piektdien no plkst. 8:30 līdz 16:00).

1.10.3. Ja piegādātājs ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski un/vai pa faksu un/vai pa pastu) ieinteresētajam piegādātājam, kas uzdevis jautājumu par Iepirkuma nolikumu, ievieto šo informāciju internetā mājas lapā [www.rsu.lv](http://www.rsu.lv) pie Iepirkuma nolikuma.

1.10.4. Ieinteresētajam piegādātājam ir pienākums sekot informācijai, kas tiek publicēta RSU mājas lapā saistībā ar Iepirkumu. Ja minētās ziņas Pasūtītājs ir ievietojis interneta mājas lapā, tiek uzskatīts, ka ieinteresētā persona ir saņēmusi papildu informāciju.

# 1.11. Iepirkuma kontaktpersona

Iepirkuma kontaktpersona: Infrastruktūras departamenta Administratīvo funkciju nodrošināšanas iepirkumu nodaļas iepirkumu projektu vadītāja Sjuzana Faizuļļina.

Kontaktpersona sniedz tikai organizatoriska rakstura informāciju par Iepirkumu.

Tālruņa numurs: +371 67409107

Faksa numurs: +371 67409241

E-pasta adrese: sjuzana.faizullina@rsu.lv vai sandija.mazlazdiņa@rsu.lv

**1.12.** **Noteikumi piedāvājuma sagatavošanai un iesniegšanai**

1.12.1. Pretendents var iesniegt tikai vienu piedāvājuma variantu par visu Iepirkuma priekšmeta apjomu.

1.12.2. Pretendents piedāvājumu sagatavo atbilstoši visām Iepirkuma nolikumā un tā pielikumos minētajām prasībām.

1.12.3. Pretendents iesniedz piedāvājuma dokumentu oriģinālu vienā iesietā sējumā (katalogi, bukleti un brošūras var tikt iesniegti neiesietā veidā un uz tiem jābūt pretendenta nosaukumam). Uz piedāvājuma oriģināla titullapas norāda „ORIĢINĀLS”.

1.12.4. Piedāvājumu iesniedz vienā aizlīmētā iepakojumā.

1.12.5. Uz iepakojuma norāda šādu informāciju:

|  |
| --- |
| **Rīgas Stradiņa universitāte** Kristapa iela 30, Rīga LV-1016Infrastruktūras departamenta Administratīvo funkciju nodrošināšanas iepirkumu nodaļa*Pretendenta nosaukums, juridiskā adrese, tālrunis*Iepirkumam**„Tiešsaistes digitālais pakalpojums rakstu darbu labošanai un oriģinalitātes noteikšanai”**Iepirkuma identifikācijas numurs RSU-2017/83/AFN-MI**Neatvērt līdz piedāvājumu iesniegšanas termiņa beigām** |

1.12.6. Piedāvājumu iesniedz datordrukā, latviešu vai angļu valodā. Ja pretendents iesniedz dokumentus svešvalodā, tiem pievieno paraksttiesīgās vai pilnvarotās personas (pievienojot pilnvaru) apliecinātu tulkojumu latviešu vai angļu valodā.

1.12.7. Ja piedāvājumam tiek pievienotas dokumentu kopijas, tās apliecina pretendenta paraksttiesīgā persona.

1.12.8. Iesniedzot piedāvājumu pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

1.12.9. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

1.12.10. Visi piedāvājuma pielikumi ir tā neatņemamas sastāvdaļas.

1.12.11. Visas piedāvājumā ietvertās cenas norāda *euro* (EUR) un cenās iekļauj visus piemērojamos nodokļus, izņemot pievienotās vērtības nodokli (turpmāk – PVN), kas tiek norādīts atsevišķi.

1.12.12. Piedāvājumu paraksta pretendenta paraksttiesīgā persona vai pilnvarotā persona (pievienojot pilnvaru).

1.12.13. Iepirkumā iesniegtajam piedāvājuma oriģinālam pilnībā jāatbilst Iepirkuma nolikumā izvirzītajām prasībām, jābūt caurauklotam ar numurētām lapām un klāt pievienotu satura rādītāju.

## 2. Pretendenta izslēgšanas noteikumi, prasības pretendentam, pretendenta iesniedzamie dokumenti

2.1. Pretendents savam piedāvājumam pievieno pieteikumu dalībai Iepirkumā (Iepirkuma nolikuma ***1.pielikums***), ko paraksta pretendenta pārstāvis ar pārstāvības tiesībām. Pretendents pievieno amatpersonas ar pārstāvības tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu un iepirkuma līgumu, ja tā atšķiras no LV Uzņēmumu reģistrā norādītās. Kompetentas institūcijas izsniegta izziņa par amatpersonu paraksta tiesībām, ja pretendents ir reģistrēts ārvalstīs. Pretendents pieteikuma vēstulē norāda informāciju, vai piedāvājumu iesniegušā pretendenta uzņēmums vai tā piesaistītā apakšuzņēmēja, tostarp, personas, uz kuras iespējām pretendents balstās pieredzes apliecināšanai, uzņēmums atbilst mazā vai vidējā uzņēmuma statusam[[1]](#footnote-1).

**2.2. Prasības pretendentam**, lai piedalītos Iepirkumā un iesniedzamie dokumenti:

|  **Prasība** | **Iesniedzamie dokumenti** |
| --- | --- |
| 2.2.1. Pretendentam ir tiesības sniegt tiešsaistes digitālo pakalpojumu visa veida studējošo un zinātnisko rakstu darbu iesniegšanai, labošanai un oriģinalitātes noteikšanai, ko apliecina ražotāja vai tā autorizētas pārstāvniecības apliecinājums. | 2.2.1.1. Ražotāja vai tā autorizētas pārstāvniecības apliecinošā dokumenta kopija, kas pierāda, ka Pretendentam ir tiesības piegādāt tiešsaistes digitālo pakalpojumu visa veida studējošo un zinātnisko rakstu darbu iesniegšanai, labošanai un oriģinalitātes noteikšanai. |

**3.** **Tehniskais un finanšu piedāvājums**

### 3.1. Iepirkuma tehniskā specifikācija (turpmāk- Tehniskā specifikācija) ir norādīta Iepirkuma nolikuma ***2. pielikumā “Tehniskā specifikācija/Tehniskais piedāvājums”****.*

3.2. **Pretendents piedāvājumam pievieno tehnisko informāciju (ražotāja izdotas lietošanas instrukcijas, u.c.), kur Pasūtītājs var pārliecināties par piedāvātā risinājuma atbilstību izvirzītajām tehniskajām specifikācijām. Ja iesniegtā tehniskā informācija ir svešvalodā, Pretendents pievieno tulkojumu latviešu vai angļu valodā.**

### 3.3.Finanšu piedāvājums ir jāiesniedz saskaņā ar Finanšu piedāvājuma veidlapu (Iepirkuma nolikuma ***3.pielikums***).

### 3.4. Finanšu piedāvājumā norādītajām cenām ir jābūt norādītām *euro* (EUR), norādot piedāvātās cenas ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas un dokumentu sagatavošanas izmaksām. Papildus izmaksas līguma darbības laikā nebūs pieļautas.

# 4. Piedāvājumu vērtēšana un līguma slēgšanas tiesību piešķiršana

# 4.1. Piedāvājumu vērtēšana

4.1.1. Iepirkuma komisija piedāvājumu vērtēšanu veiks šādos etapos:

4.1.1.1. piedāvājuma noformējuma pārbaude;

4.1.1.2. pretendentu atlase;

4.1.1.3. tehniskā piedāvājuma vērtēšana;

4.1.1.4. finanšu piedāvājuma vērtēšana;

4.1.1.5. saimnieciski visizdevīgākā piedāvājuma noteikšana, ņemot vērā tikai cenu.

4.1.2. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.

4.1.3. Piedāvājumu izvērtēšanā iepirkuma komisija pārbauda piedāvājumu atbilstību Iepirkuma nolikumā paredzētajiem noteikumiem, prasībām un Iepirkuma tehniskajā specifikācijā izvirzītajām prasībām.

4.1.4. Iepirkuma komisija atsakās no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no Iepirkuma nolikumā noteiktajām prasībām.

4.1.5. Iepirkuma komisija veic pretendenta, kura kvalifikācija un finanšu piedāvājums atzīts par atbilstošu Iepirkuma nolikuma prasībām, finanšu piedāvājuma izvērtēšanu.

4.1.6. Ja iepirkuma komisija konstatē, ka konkrētais piedāvājums varētu būt nepamatoti lēts, iepirkuma komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem.

4.1.7. Ja, izvērtējot pretendenta sniegto paskaidrojumu, iepirkuma komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un tālāk to neizskata.

4.1.8. Pēc piedāvājumu izvērtēšanas iepirkuma komisija pieņem kādu no šādiem lēmumiem:

4.1.8.1. par kāda no pretendentiem atzīšanu par Iepirkuma uzvarētāju;

4.1.8.2. par Iepirkuma izbeigšanu, neizvēloties nevienu no pretendentiem, ja Iepirkumam nav iesniegti piedāvājumi, vai arī iesniegtie piedāvājumi neatbilst Iepirkumā noteiktajām prasībām.

4.1.9. Iepirkuma komisija attiecībā uz pretendentu, kuram būtu piešķiramas līguma slēgšanas tiesības, pārbauda PIL 9.panta astotajā daļā norādīto izslēgšanas gadījumu esamību PIL 9.panta devītajā daļā noteiktajā kārtībā. Ja Pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents atbilstoši PIL noteikumiem ir tiesīgs iesniegt izziņu vai citu dokumentu par attiecīgo faktu gadījumos, kad Pasūtītāja iegūtā informācija neatbilst faktiskajai situācijai.

4.1.10. Katrā vērtēšanas posmā vērtē tikai to pretendentu piedāvājumus, kas nav noraidīti iepriekšējā vērtēšanas posmā.

4.1.11. **Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko cenu (EUR bez PVN) par visu abonēšanas periodu.**

**5. Lēmuma par Iepirkuma rezultātiem pieņemšana un paziņošana.**

5.1. Iepirkuma komisija iepirkuma līguma slēgšanas tiesības piešķir pretendentam, kurš ir piedāvājis Iepirkuma nolikuma prasībām atbilstošu saimnieciski visizdevīgāko piedāvājumu.

5.2. Visi pretendenti tiek rakstveidā informēti par Iepirkuma rezultātiem 3 (trīs) darba dienu laikā no lēmuma pieņemšanas dienas, nosūtot paziņojumu par Iepirkuma rezultātiem **uz pretendenta piedāvājumā norādīto elektroniskā pasta adresi**.

5.3. Ja Iepirkumā nav iesniegti piedāvājumi vai, ja iesniegtie piedāvājumi neatbilst Iepirkuma nolikumā noteiktajām prasībām, iepirkuma komisija pieņem lēmumu izbeigt Iepirkumu bez rezultāta un trīs darbdienu laikā pēc tam, kad pieņemts šajā punktā minētais lēmums, publicē publikāciju vadības sistēmā informāciju par iepirkuma izbeigšanu bez rezultāta, kā arī savā pircēja profilā nodrošina brīvu un tiešu elektronisku piekļuvi šim lēmumam.

5.4. Iepirkuma komisija var jebkurā brīdī pārtraukt Iepirkumu un neslēgt iepirkuma līgumu, ja tam ir objektīvs pamatojums. Iepirkuma komisija trīs darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

**6. Iepirkuma komisijas tiesības un pienākumi**

6.1. Piedāvājumu izvērtēšanu veic iepirkuma komisija. Iepirkuma komisija ir tiesīga pieaicināt ekspertu.

6.2. Piedāvājumu atvēršanu un izvērtēšanu iepirkuma komisija veic slēgtā sēdēs bez pretendentu klātbūtnes.

6.3. Iepirkuma komisija ir tiesīga labot aritmētiskās kļūdas pretendentu finanšu piedāvājumā. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas.

6.4. Aritmētiskās kļūdas piedāvājumos tiek labotas šādi:

6.4.1. ja atšķiras skaitļi vārdos no skaitļiem ciparos, vērā tiks ņemti skaitļi vārdos;

6.4.2. ja piedāvājumā konstatēta aritmētiska kļūda finanšu aprēķinos, iepirkuma komisija to labo;

6.4.3. ja piedāvājumā konstatēta aritmētiska kļūda nodokļu aprēķināšanā, iepirkuma komisija to labo atbilstoši nodokļu likumos noteiktajai nodokļu aprēķināšanas kārtībai.

6.5. Piedāvājumu izvērtēšanā iepirkuma komisija pārbauda piedāvājumu atbilstību Iepirkuma nolikumā paredzētajiem noteikumiem, prasībām un Iepirkuma tehniskajā specifikācijā izvirzītajām prasībām.

6.6. Iepirkuma komisija atsakās no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no Iepirkuma nolikumā noteiktajām prasībām.

6.7. Pēc piedāvājumu izvērtēšanas iepirkuma komisija pieņem kādu no šādiem lēmumiem:

6.7.1. par kāda no pretendentiem atzīšanu par Iepirkuma uzvarētāju;

6.7.2. par Iepirkuma izbeigšanu, neizvēloties nevienu no pretendentiem, ja Iepirkumam nav iesniegti piedāvājumi, vai arī iesniegtie piedāvājumi neatbilst Iepirkumā noteiktajām prasībām.

6.8. Pasūtītājs var jebkurā brīdī pārtraukt Iepirkumu, ja tam ir objektīvs pamatojums.

6.9. Ja iepirkuma komisija konstatē, ka konkrētais piedāvājums varētu būt nepamatoti lēts, Iepirkuma komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem.

6.10. Ja, izvērtējot pretendenta sniegto paskaidrojumu, iepirkuma komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un tālāk to neizskata.

6.11. Visas pārējās iepirkuma komisijas tiesības un pienākumus, kas nav atrunāti Iepirkuma nolikumā, regulē PIL un citi spēkā esošie normatīvie akti.

6.12. Pēc nepieciešamības Iepirkuma komisija var papildus pieprasīt no pretendenta papildus informāciju.

**7. Pretendentu, ieinteresēto piegādātāju tiesības un pienākumi**

7.1. Pretendenti, iesniedzot piedāvājumu Iepirkumā, vienlaicīgi apņemas ievērot visus Iepirkumā noteiktos nosacījumus, t.sk. dokumentu noformēšanā un iesniegšanā un precīzi ievērot Iepirkuma nolikuma un līgumā noteiktās prasības.

7.2. Pretendentam ir pienākums sniegt atbildes uz iepirkuma komisijas pieprasījumiem par papildu informāciju. Ja pretendents nesniedz atbildi uz Iepirkuma komisijas uzdotajiem jautājumiem iepirkuma komisijas norādītajā termiņā, iepirkuma komisijai ir tiesības izslēgt pretendentu no turpmākas dalības Iepirkumā.

7.3. Visas pārējās pretendentu, ieinteresēto piegādātāju tiesības un pienākumus, kas nav atrunāti Iepirkuma nolikuma prasībās, regulē PIL un citi normatīvie akti.

**7.4. Pretendents, kuram piešķirtas līguma slēgšanas tiesības, līgumu paraksta 5 (piecu) darba dienu laikā no Pasūtītāja nosūtītā uzaicinājuma parakstīt līgumu nosūtīšanas (arī e-pasta veidā) dienas. Ja norādītajā termiņā pretendents, kuram piešķirtas līguma slēgšanas tiesības, neparaksta līgumu, tas tiek uzskatīts par atteikumu slēgt līgumu ar Pasūtītāju.**

7.5. Ja izraudzītais pretendents atsakās slēgt līgumu ar Pasūtītāju, iepirkuma komisijai ir tiesības pieņemt lēmumu slēgt līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu ar zemāko cenu, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu ar zemāko cenu, bet tas atsakās slēgt līgumu, iepirkuma komisija pieņem lēmumu pārtraukt Iepirkumu, neizvēloties nevienu piedāvājumu.

**8. Citi noteikumi**

8.1. Pasūtītājs ir tiesīgs atteikties no līguma noslēgšanas, ja līgumcenas samaksai nav pieejams pietiekošs finansējums.

8.2. Citas saistības attiecībā uz Iepirkuma norisi, kas nav atrunātas Iepirkuma nolikumā, nosakāmas saskaņā ar Latvijas Republikā spēkā esošiem normatīvajiem aktiem.

8.3. Iepirkuma nolikumam pievienoti šādi pielikumi:

1.pielikums – Pretendenta pieteikuma veidlapa par piedalīšanos Iepirkumā;

2.pielikums – “Tehniskā specifikācija/Tehniskais piedāvājums”;

3.pielikums – Finanšu piedāvājums (*veidlapa*).

 Iepirkuma komisijas priekšsēdētāja S.Mazlazdiņa

**1.pielikums**

**Iepirkuma “Tiešsaistes digitālais pakalpojums rakstu darbu labošanai un**

 **oriģinalitātes noteikšanai” nolikumam.**

 ID Nr. RSU-2017/83/AFN-MI

PIETEIKUMS

**Piezīme**: *pretendentam jāaizpilda tukšās vietas šajā formā.*

par piedalīšanos iepirkumā “**Tiešsaistes digitālais pakalpojums rakstu darbu labošanai un oriģinalitātes noteikšanai**”,

ID Nr. RSU-2017/83/AFN-MI

|  |  |
| --- | --- |
| *Kam:* **Rīgas Stradiņa universitātei**Kristapa ielā 30Rīga LV-\_\_\_\_Latvija | *No:* **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(pretendenta nosaukums un adrese)* |

Godātā iepirkuma komisija,

Saskaņā ar iepirkuma „**Tiešsaistes digitālais pakalpojums rakstu darbu labošanai un oriģinalitātes noteikšanai**”, identifikācijas Nr. RSU-2017/83/AFN-MI (turpmāk – Iepirkums) nolikumu, mēs, apakšā parakstījušies, apstiprinām piedāvājumā sniegto ziņu patiesumu.

1. Ja pretendents ir piegādātāju apvienība:
	1. personas, kuras veido piegādātāju apvienību nosaukums, reģ. Nr., juridiskā adrese:\_\_\_\_\_;
	2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

### 2. Mēs apstiprinām, ka:

2.1. piekrītam veikt visus tehniskajā piedāvājumā Iepirkumā noteiktos pakalpojumus atbilstoši visām Iepirkuma tehniskajā specifikācijā izvirzītajām prasībām;

2.2. spējam nodrošināt kvalitatīvu Iepirkuma tehniskajā specifikācijā norādīto pakalpojumu izpildi;

2.3. neesam ieinteresēti nevienā citā piedāvājumā, kas iesniegts Iepirkumā.

3. Pretendents plāno piesaistīt līguma izpildē šādus apakšuzņēmējus (*norāda, ja apakšuzņēmēju sniedzamo pakalpojumu vērtība ir 10 procenti no kopējās iepirkuma vērtības vai lielāka*).

4. Pretendenta uzņēmums vai tā piesaistītā apakšuzņēmēja uzņēmums atbilst mazā *vai* vidējā (*norāda attiecīgi*) uzņēmuma statusam (*norāda pēc nepieciešamības*).

Informācija par pretendentu vai personu, kura pārstāv piegādātāju Iepirkumā:

|  |  |
| --- | --- |
| Pretendenta nosaukums: |  |
| Reģistrēts: |  |
| ar Nr. |  |
| Juridiskā adrese:  |  |
| Biroja adrese: |  |
| Kontaktpersona iepirkuma līguma izpildē: |  |
|  | (vārds, uzvārds, amats) |
| Telefons: |  |
|  |
| **E-pasta adrese (obligāti norādama):** |
| Nodokļu maksātāja reģistrācijas Nr.: |  |
| Banka: |  |
| Kods: |  |
| Konts: |  |
| Telefons: |  |

Ar šo uzņemos pilnu atbildību par Iepirkumam iesniegto dokumentu komplektāciju, tajos ietverto informāciju, noformējumu, atbilstību Iepirkuma nolikuma prasībām. Sniegtā informācija un dati ir patiesi.

Piedāvājuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

Vārds, uzvārds:

Amats:

Pieteikums sagatavots un parakstīts 2017. gada \_\_. \_\_\_\_\_\_\_\_\_\_\_.

**2.pielikums**

**Iepirkuma “Tiešsaistes digitālais pakalpojums rakstu darbu labošanai un**

 **oriģinalitātes noteikšanai” nolikumam.**

 ID Nr. RSU-2017/83/AFN-MI

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tehniskā specifikācija/Tehniskā piedāvājuma veidlapa**

*\* Ja tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina tehniskajā specifikācijā prasīto darbību.*

Pakalpojums atbilst šādai specifikācijai:

|  |  |  |
| --- | --- | --- |
| **Nr.****p.k.** | **Izvirzītās minimālās prasības** | **Tehniskais piedāvājums*****(Aizpilda pretendents)*** |
| **1.** | Pakalpojums nodrošina iespēju augšupielādēt rakstu darbu digitālo versiju šādos formātos:Word®, PowerPoint®, WordPerfect®, OpenOffice, Rich Text Format (RTF), HTML, Text, Postscript, PDF, Hangul, Excel, and Google Docs. |  |
| **2.** | Pakalpojums nodrošina iespēju apstrādāt rakstu darbus vismaz latviešu un angļu valodās. Oriģinalitātes pārbaude jānodrošina ne tikai latviešu un angļu valodā, bet arī citās plaši izplatītās valodās.  |  |
| **3.** | Pakalpojums nodrošina iespēju docētājiem labot un vērtēt iesniegto darbu tiešsaistē un iesniegt atzīmi, izmantojot pielāgojamu integrāciju ar e-studiju vidi un citām ekvivalentām sistēmām.Pakalpojums nodrošina šādas funkcijas: |  |
| *3.1.*  | Iespēja pievienot komentārus, kas ir gan iepriekš definēti, gan ļauj katram docētājam izveidot savu individuālo komentāru sarakstu, ko pēc tam izmantot optimālai un ātrai darbu labošanai. Iesniegto komentāru datubāze ir pieejama visiem docētājiem konkrētā struktūrvienībā. |  |
| *3.2.* | Iespēja docētājam ierakstīt audio komentāru par katru laboto darbu līdz 3 minūtēm. |  |
| *3.3.* | Darbu labošana iekļauj iespēju iezīmēt, pasvītrot, izsvītrot, dzēst tekstu un ierakstīt komentārus tekstā un/vai attēlā. |  |
| *3.4.* | Laboto darbu iespējams novērtēt turpat tiešsaistē, izliekot atzīmi. |  |
| *3.5.* | Veidot rubrikas un kritēriju skalas, pēc kurām veikt darbu novērtēšanu. |  |
| **4.** | Pakalpojums sniedz iespēju darbus labot arī bezsaistes režīmā (*offline*), izmantojot risinājumā pieejamās darbu labošanas funkcijas. |  |
| **5.** | Pakalpojums nodrošina digitālo rakstu darbu oriģinalitātes noteikšanu neierobežotam iesniegtu darbu skaitam, salīdzinot tos ar aktīvajām un arhivētajām interneta lapām, starptautiskajām zinātniskajām datubāzēm (piem., *ProQuest*, *EBSCO* u.c.), iepriekš augšupielādētiem Pasūtītāja darbiem un citiem datu avotiem, piemēram, e-grāmatām (sadarbība ar izdevniecībām *Oxford University Press*, *Sage Publications*, *Springer* u.c.), lai noteiktu darba oriģinalitāti. |  |
| **6.** | Darba oriģinalitātes pārbaudei jānotiek automātiski un atskaitei jāparādās maksimāli 24 stundu laikā pēc darba augšupielādes.  |  |
| **7.** | Darba oriģinalitātes atskaitei jābūt redzamai docētājam, skaidri atklājot līdzīgo (plaģiātu) un atšķirīgo teksta daļu, t.i., oriģinalitātes atskaitei optimāli būtu jāuzrāda oriģinālais avots, uz kā pamata plaģiāts ir veikts, kā arī plaģiāta apjoms. Par priekšrocību tiks uzskatīta iespēja konstatēt plaģiātus no citām valodām uz latviešu valodu. |  |
| **8.** | Pakalpojumam jānodrošina iespēja iekļaut vai neiekļaut (pēc docētāja izvēles) atsauces un izmantotās literatūras sarakstus salīdzināšanai ar citiem darbiem. |  |
| **9.** | Pakalpojumam jānodrošina iespēja studentiem anonīmi labot vienam otra darbus. |  |
| **10.** | Pakalpojumam jānodrošina iespēja docētājiem papildināt datubāzi ar studentu rakstu darbiem. |  |
| **11.** | Pakalpojumam jānodrošina angļu valodas gramatikas automātiskā pārbaude, un atgriezeniskās saites sniegšana par gramatiku un stila kļūdām vizuāli uz iesniegtā darba ar marķējumiem. |  |
| **11.** | Pakalpojumam jānodrošina arī vispārēji statistikas pārskati par RSU aktivitātēm periodā iekļaujot pārskatu par iesniegtajiem darbu kopskaitā, oriģinalitātes procentu darbos. |  |
| **12.** | Pakalpojumam jānodrošina integrācijas iespēja ar *Moodle* *2.5* vai jaunāku e-apmācību sistēmu, izmantojot *Moodle* lietotāju kontus. Integrācijā ietver: |  |
| *12.1.* | Iespēju studentiem un docētājiem augšupielādēt darbus bez papildu autorizācijas un nepametot *Moodle* vidi. |  |
| *12.2.* | Iespēja iegūt pārskatu par laboto darbu novērtējumiem. |  |
| **13.** | Pakalpojumam ir jābūt pieejamam no ikviena datora/planšetdatora/viedtālruņa, ar interneta pieslēgumu. |  |
| **14.** | Pakalpojumam bez papildus samaksas ir paredzēta iespēja jebkuram pakalpojuma lietotājam piekļūt pašmācības materiāliem vai video apmācībām. |  |
| **15.** | Pakalpojumam jābūt pieejamam tiešsaistes režīmā 24 h dienā 7 dienas nedēļā ar pieļaujamo plānoto pārtraukumu (par kuru pasūtītāju informē ne mazāk kā 1 nedēļu iepriekš) ne vairāk kā 1 h nedēļā. Kopējais neplānotais pakalpojuma nepieejamības laiks ir ne lielāks kā 0.1 % periodā. |  |
| **16.** | Pakalpojumam ir jānodrošina vismaz 1 tiešsaistes apmācības sesija gadā (vismaz 1 stundu ilga sesija), lai iepazīstinātu docētājus ar pakalpojuma izmantošanas pievienoto vērtību. |  |
| **17.** | **Paredzamais līguma izpildes laiks un vieta.** |  |
| *17.1.* | Pakalpojumam jābūt pieejamam Pasūtītājam pilnā apmērā 10 (desmit) darba dienu laikā no līguma spēkā stāšanas dienas uz termiņu 24 (divdesmit četri) mēneši. |  |

*\*\*Pretendentam jāpiedāvā tehniskajā specifikācijās visas norādītās pozīcijas, gadījumā, ja pretendents nepiedāvā kādu pozīciju, pretendenta piedāvājums tiks noraidīts.*

(Pretendenta amatpersonas paraksts, tā atšifrējums, zīmogs)

**3.pielikums**

**Iepirkuma “Tiešsaistes digitālais pakalpojums rakstu darbu labošanai un**

 **oriģinalitātes noteikšanai” nolikumam.**

 ID Nr. RSU-2017/83/AFN-MI

**FINANŠU PIEDĀVĀJUMS (*veidlapa*)**

|  |  |  |  |
| --- | --- | --- | --- |
| **Nr.****p.k.** | **Iepirkuma priekšmets** | **Cena/abonēšanas maksa EUR (bez PVN) par 12 mēnešiem**  | **Cena/abonēšanas maksa EUR (bez PVN) par 24 mēnešiem** |
| **1.** | **Tiešsaistes digitālais pakalpojums rakstu darbu labošanai un oriģinalitātes noteikšanai** |  |  |

*\* Pretendents iesniedz piedāvājumu, aizpildot visas paredzētās ailes*

*\*Finanšu piedāvājumā ietver visas izmaksas, tai skaitā, preču cenu, piegādes izmaksas, garantiju, visi nodokļi un nodevas, u.c.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pretendenta amatpersonas paraksts, tā atšifrējums)

1. Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)